# Llengües equatorials

Les llengües equatorials, proposada per Joseph Greenberg (1956, 1987), és una hipòtesi de família lingüística que proposa que diverses grups de llengües sud-americanes, entre elles: les macroarawak, macro-tupí, macro-jívares, les uru-chipaya i un bon número de llengües aïllades, estan emparentades dins d'una unitat filogenètica vàlida.
Val a dir que aquesta hipòtesi, igual que altres propostes per Greenberg per al continent americà, ha estat àmpliament qüestionada per diversos especialistes en aquestes llengües, per basar-se en una metodologia amb un marge d'error massa alt (Landaburu, 1999) i sobre una evidència lingüística feble. Per aquesta raó la majoria dels especialistes consideren la proposta altament especulativa.

## Classificació

Greenberg proposa que la macrofamília equatorial com una divisió de l'Amerindi meridional incloent diverses famílies. Aquesta classificació ha variat des de la primera proposta (1956), fins a l'última (1987). D'acord amb l'última proposta de Greenberg (1987), el tronc equatorial seria part del fílum Equatorial-Tucano, en el qual estarien també les llengües macro-tukano.

### Greenberg (1956)

El grup equatorial inicialment proposat per Greenberg en 1956, era part d'un hipotètic grup andí-equatorial posteriorment abandonat la proposta de 1987. Entre el grup equatorial inicialment proposat, i més tard abandonat estaven les següents branques:
* Arawak
* Arawá
* Chapacura-wañam
* Uru-chipaya
* Tupí
* Zamuco
* Timoto-Cuica
* Guahibo-Pamigua
* Salibano
* Otomaco-Taparita
* Kamsá
* Tuyuneri (=Harákmbut)
* Yuracaré
* Cayubaba

### Greenberg (1987)

El grup equatorial revisat per Greenberg en 1987 consta de 12 branques, entre les quals estan:
* Macro-arawak
* Cayubaba [A]
* Coche [A]
* Jívaro-Candoshi-Yaruro
* Karirí-Tupí
* Macú-Piaroa-Sáliba
* Taruma [A]
* Timote-Cuica
* Trumaí [A]
* Tushá [A]
* Yuracaré [A]
* Zamuco
La gran majoria d'aquests subgrups són llengües aïllades [A].

### Fílum tukano-equatorial

La proposta de Greenberg (1987), proposa que les unitats filogenètiques anomenades macro-tucano, equatorial (macro-arawak) formarien el fílum tucano-equatorial. Aquest seria un dels quatre super-fílums en què es classificarien les llengües ameríndies de Sud-amèrica:
* Fílum txibtxa-paez
* Fílum andí (aimara, quítxua, andí septentrional, ...)
* Fílum tucano-Equatorial
** Filo macro-tucano (tukano, catuquina, macú, nambikwara, ...)
** Fílum Equatorial (macroarawak, macro-tupí, ...)
* Fílum Gê-Pano-Carib
Aquesta classificació naturalment ha estat molt criticada per les mateixes raons generals que la resta de la hipòtesi ameríndia.

## Referències

* ↑ Veure per exemple Criticisme contra la hipòtesi ameríndia
* ↑ Greenberg, Joseph; Ruhlen, Merritt. An Amerind Etymological Dictionary. 12. Stanford: Dept. of Anthropological Sciences Stanford University, 4 de setembre de 2007 [Consulta: 27 juny 2008].

## Bibliografia

* Greenberg, Joseph H.
    (1956) "Tentative Linguistic Classification of Central and South American languages". A. Wallace (Ed.) 1960 Men and cultures: Fifth international congress of anthropological and ethnological sciences: 791-794. Philadelphia: University of Pennsylvania Press.
    (1987) Language in the Americas. Stanford: Stanford University Press. ISBN 0-8047-1315-4
* Landaburu, Jon (1999) Clasificación de las lenguas indígenas de Colombia. Bogotá: Universidad de Los Andes CCELA.
* Swadesh, Morris (1959) Mapas de la clasificación lingüística de México y las Américas. Universidad Nacional Autónoma de México.
    (1963) "Discussion and criticism on Aboriginal Languages of Latin America"; Current Anthropology 4 (3): 317-318.
* Tax, Sol (1960) "Aboriginal Languages of Latin America"; Current Anthropology 1: 431-436. Chicago.
* Villegas Robles, Roberto (2004) "Lenguas Aborígenes del Perú"; Resonancia 01/07/2004. Editions la Résonance.

## Enllaços externs

* Tronco Macro Tucanoano